Sølvi Wang

Sølvi Valborg Kristi Wang (1929–2011) var en norsk sanger, komiker og skuespiller. Hun hadde fremtredende roller på scene, film og TV.

Wang startet sin karriere åtte år gammel som vokalist i farens jazzorkester ved restaurant Regnbuen. Mot slutten av 1940-tallet stiftet hun, sammen med Egil Monn-Iversen, musikkgruppen The Monn Keys. Med denne gruppen, og som solist, medvirket hun på over 80 ulike plateutgivelser i Norge, Sverige, Danmark, Island, Tyskland og USA. Hun holdt konserter i USA, Midtøsten og over store deler av Europa. 

Fra 1950-tallet ble Wang fast revyskuespiller ved Chat Noir, og har spilt i nærmere 30 ulike revyoppsetninger. Hun satt opp Norges første en-manns-revy med "Sølvi", og skapte suksessfulle duo-show med Leif Juster, Rolv Wesenlund og Rolf Just Nielsen.

Fra 60-tallet ble hun Det norske teatrets første kvinnelige musikalstjerne med suksesser som Trost i taklampa, Spellemann på taket, West Side Story, Bør Børson Jr. og Ungen.

Da NRK startet sine ordinære TV-sendinger på 60-tallet sto hun for en sentral del av underholdningstilbudet, og gjestet også britisk, amerikansk, svensk og dansk fjernsyn. Wang har spilt i over 15 norske spillefilmer.

Sølvi Wang var gift med Egil Monn-Iversen fra 1951 og frem til hennes død i 2011. Sammen fikk de to barn; TV-produsent Bitte Monn-Iversen og filmprodusent Stein Monn-Iversen. Produsent og tekstforfatter Magnus Monn-Iversen er Wangs barnebarn.  

 Biografi 

 Oppvekst 
Sølvi Wang var datter av orkesterlederen og jazzmusikeren Yngvar Wang (1904–1960), og kirkesangeren Ragnhild Marie Gulbrandsen (1905–1991). Hun vokste opp på Høvik i Bærum, der store deler av slekten hennes arbeidet ved glassverket. Tidlig på 1900-tallet flyttet deler av slekten til USA, og Wang har en stor amerikansk slekt, deriblant den amerikanske fotballstjernen Boomer Esiason. Da andre verdenskrig brøt ut flyttet familien til Oslo, og bosatte seg på Uranienborg.  miniatyr|Sølvi Wang som vokalist med Egil Monn-Iversens orkester ved Den norske swingklubb på slutten av 1940-tallet.

Fire år gammel debuterte Sølvi Wang som vokalist med orkesteret på restaurant Regnbuen, med faren som kapellmester. Sin første radioopptreden hadde hun åtte år gammel med Jens Book-Jenssen og Kristian Haugers orkester. Fra hun var 15–16 år sang hun fast med Øivind Berghs orkester, og ofte i Den Norske Swingklubb under ledelse av Lasse Gerlyng. Hun blant hovedattraksjonene da swingklubben feiret ettårsjubileum 30. november 1946. Hun studerte klaver ved Nils Larsens klaverskole og Rieflings klaverinstitutt, ballett hos Alfred Grimsgaard og vokal hos Anne Brown. 

På Hegdehaugen gymnas traff hun sin fremtidige ektemann, komponist og produsent Egil Monn-Iversen. Wang og Monn-Iversen giftet seg i Uranienborg kirke den 25. juni 1951.

 Jazz og musikk 
I 1950, da Wang var 21 år, ble hun ansatt i NRKs grammofonarkiv som ekspert i jazz og dansemusikk på grunn av hennes kompetanse opparbeidet gjennom studier og musikkfremføring. Hun fikk ansvar for innkjøp og utvalg av plater i denne sjangeren, og valgte ut musikk som ble spilt i «Morgenmelodien» og i programposten «Dansemusikk på grammofon». Musikk- og skuespillerkarrieren tok raskt overhånd, og hun trakk seg fra stillingen i januar 1953. Hennes stilling i grammofonarkivet ble overtatt av jazzmusikeren Thorleif Østereng, mens Egil Monn-Iversen fikk ansvaret for oppsetningen av morgenkonserten.

Wang ble ansett som en av sin tids viktigste norske jazzvokalister. I 1955 kom Wang på annenplass i Norsk jazz’ kåring av «Norges beste kvinnelige jazzvokalist». Førsteplassen gikk til Nora Brockstedt, og tredjeplassen fikk Karin Krogh. Hun ble dessuten kåret til tredje beste kvinnelige jazzvokalist i 1952, 1953 og 1954; begge årene kom Nora Brockstedt og Inger Jacobsen på de to plassene foran Wang. Kåringene i årene 1952–1954 ble gjennomført av henholdsvis Verden rundt, Filmjournalen og Norsk Jazz.

Wang reiste i 1958 til Egypt og Gaza for å underholde FN-styrkene, og hun ble da den første kvinnelige fenrik i Gaza.

 The Monn Keys 

Sølvi Wang startet den humoristiske vokalgruppen The Monn Keys med Egil Monn-Iversen, og hun var den eneste av aktørene som var med i hele gruppens levetid fra 1940- til 1960-tallet.  

Sammen med vokalgruppen dro hun på en rekke turneer til ulike land i Nord-Europa (inkludert Skandinavia, Island, Belgia, Nederland, Luxemburg, Vest-Tyskland, Sveits og Østerrike). Spesielt oppnådde gruppen stor suksess i Norge og Sverige. 

Wang og The Monn Keys ble også Norges første internasjonale popeksport da de ga ut albumet «Dreamsville» i USA i 1960.Dreamsville - The Monn Keys på Amerikatur, Musikk fra Norge, 26. februar 2013

Hun var også en av medeierne i selskapet Egil Monn-Iversen AS, som i 1959 sto for 23 prosent av omsetningen i musikkbransjen i Norge. Selskapets virksomhet var i hovedsak plateutgivelser, musikkforlag, konsertbyrå, jukeboksoperatør og revy- og filmprodusent.
miniatyr|Egil Monn-Iversen i orkestergraven, og Sølvi Wang på scenen. 10. oktober 1955 i forbindelse med revyen «Kjør Storgata» på Chat noir.

 Revy og komedie 
Wang var med på en rekke revyer på Chat Noir og Edderkoppen teater i Oslo, både som en del av The Monn Keys og som soloartist, og deltok totalt i omtrent 30 ulike revyer og kabareter. 

På revyscenen arbeidet hun blant annet tett med Leif Juster og Rolf Just Nilsen, og satte opp forestillinger separat med de to, eksempelvis forestillingen L/L Wang og Nilsen med Just Nilsen (1979) og Apropos det, ja med Juster (1967). Hennes one-man-show Song of Sølvi (1970) fikk også suksess.

Rolf Just Nilsen døde av hjerteinfarkt på scenen da han spilte i en forestilling av den suksessfulle cabareten L/L Wang og Nilsen sammen med Sølvi Wang. Det skjedde på Det norske teatret.

Den siste revyen Wang var en del av var Dag Frølands massive satsing Syvende himmel i 1983-84. Revyen hadde et stjernelag på scenen, i tillegg til Sølvi Wang, også Leif Juster, Dag Frøland, Elisabeth Grannemann og Arve Opsahl. 18 danserne var en del av showet, hvorav syv var hentet fra Broadway.

 TV og film 
Da NRK startet sine ordinære TV-sendinger i 1960 sto hun for en sentral del av underholdningstilbudet gjennom programmer som Slagerparaden og Prospektkortet. Disse programmene ble også populære i resten av Norden.Aftenposten Radio&TV – Slagerparaden 1960-80 (15.2.1980, s.16) Hun hadde dessuten flere roller i filmer og TV-serier.

Wang ble i 1963 i en nasjonal avstemning i Filmjournalen kåret til den tredje mest populære kvinnelige filmskuespilleren, uavhengig av land. Foran seg på listen hadde hun Brigitte Bardot og Grynet Molvig. I den kjønnsnøytrale listen havnet hun på en åttendeplass, rett bak Cliff Richard.

Hun var første nordmann noensinne som vant i den internasjonale TV-festivalen Rose D'Or, der hun fikk Chaplin- og pressepris i 1966 med humorprogrammet That's Entertainment. Denne seieren førte til at hun blant annet gjestet The Ed Sullivan Show i USA og Saturday Night at The London Palladium i Storbritannia. Episoden av The Ed Sullivan Show som Wang deltok i ble sendt 12. juni 1966, og ble distribuert ut til over 200 millioner seere i USA og Canada. Suksessen førte videre til at hun ble tilbudt en egen humorserie på BBC. Hun var også ønsket til ytterligere gjestespill på ITV, og både Palladium og Ed Sullivan ville ha henne som gjesteartist i minimum fire programmer hver. Hun valgte å si nei til flere internasjonale oppdrag for å prioritere familie og karriere i Norge. «That's Entertainment» ble vist på ulike TV-kanaler i Europa, deriblant BBC.
miniatyr|West Side Story på Det norske teatret i 1965. Sølvi Wang og Rikki Septimus i front.

 Musikal og teater 
I 1963 ble Wang hentet til Det Norske Teatret for å spille hovedrollen som «Gunvor Smikkstugun» i originaloppsetningen av musikalen Trost i taklampa. Opphavsmannen Alf Prøysen kalte henne «gulltrosten» etter å ha hørt og sett henne i denne rollen. Med denne rolleprestasjonen ble hun den første artisten som fremførte blant annet sangen Blåklokkevikua. Sølvi Wang sto også for originalutgivelsen av låta på vinyl og bidro sterkt til å gjøre låta til en umiddelbar landeplage.  «Å, du trosten min... Skal du ut att og flyga nå da? På Sølvi Wang-venger. » - Alf Prøysen, 1963. Suksessen førte til at Wang i 1964 ble fast tilknyttet teatret. Gjennom sitt engasjement ved teatret ble også hennes mann ansatt, og sammen skulle de to etablere en norsk musikaltradisjon med en suksesser ved teatret som Annie Get Your Gun, The King and I, West Side Story, Spellemann på taket, Bør Børson jr. og Ungen.

 Æresbevisninger og ettermæle 
Wang ble på 1980-tallet utnevnt til æresborger av Oslo av daværende ordfører Albert Nordengen, og i 1989 ble hun tildelt Leonardstatuetten, norsk revys høyeste utmerkelse. I 1983 ble hun tildelt Leif Justers Ærespris sammen med Jens Book-Jenssen, Bias Bernhoft og Per Lekang. 

Både foran Chat Noir i Oslo, og på Liseberg i Göteborg, ble Sølvi Wang hedret med at et avtrykk av hendene hennes ble nedfelt i fortauet sammen med navnet hennes. I en folkekåring i 2015 ble Sølvi Wang kåret til den tiende vakreste norske kvinnen gjennom tidene. 

Den siste rollen hun hadde på scenen var Golde i Spelemann på taket, i en oppsetning på Det Norske Teater som hadde premiere i 1987. I 1988 trakk hun seg tilbake fra scenen bare 59 år gammel – da hadde hun hele 51 års erfaring som artist. 

Lars Saabye Christensen skrev etter hennes død i 2011 et dikt om Sølvi Wang. Diktet fikk tittelen «Sølvi denne gangen» og ble publisert i Dagbladet den 7. juni 2011.

 Plateutgivelser 

 EP-er 
 1959 – Har du solskinn i ditt hjerte
 1959 – Radio-favoritter

 Andre utgivelser (utvalg) 
 1950 – «Music, Music, Music» (sammen med Arve Opsahl)
 1950 – «Mitt dumme hjerte»/«Det er det jeg går og drømmer om» (HMV)
 1950 – «Mona Lisa» (med Bent Masen og Egil Monn-Iversens orkester) (HMV)
 1950 – «Dans da med meg» / «Vi Ser Forlite Til Hinanden» (sammen med Bent Masen og Egil Monn-Iversens orkester) (HMV)
 1951 – «På kjærlighetsstien» (med Aage Braarud og Robert Levins orkester) (HMV)
 1951 – «Sam's song» / «Røde roser blå fioler» (sammen med Bent Masen) (HMV)
 1953 – «Barna i fjøset» (sammen med Botten Soot, Carsten Byhring, Egil Hagen og Lasse Kolstad) (HMV)
 1954 – «Bimbo» (HMV)
 1954 – «Kjære John» (HMV)
 1955 – «Tre små piker i tresko» / «La-la-lu» (med Philips Danseorkester) (Philips)
 1955 – «Banjoen er kommet hit igjen» / «Syng og le» (sammen med Arne Bendiksen) (Phillips)
 1955 – «Hånd i hånd» (HMV)
 1955 – «Bare 18 år»/«Bambini» (sammen med Arne Bendiksen og Philips Danseorkester) (Philips)
 1956 – «Den største aspidistra jeg har sett» / «Fiskergutten Pedro» (med Philips underholdningsorkester) (Philips)
 1956 – «Rock-and-Roll-valsen» / «Cirillino Ci» (med Philips danseorkester) (Philips)
 1957 – «Hahaha hihihi» (Triola)
 1957 – «Skipet skal seile i natt» (med den svenske artisten Olle Wester og Egil Monn-Iversens orkester) (Triola)
 1957 – «Jag sänder mina tankar» (sammen med Olle Wester og Egil Monn-Iversens orkester) (Triola) (svensk utgivelse)
 1957 – «Jag sender mine tanker» (sammen med Olle Wester og Egil Monn-Iversens orkester) (Triola) (norsk utgivelse)
 1957 – «Piken, Jegeren Og Prisen» / «Innerst Jeg Undrer» (Triola)
 1958  – «Då Är Det Sommar!» (Triola) (svensk utgivelse)
 1959 - «Radiofavoritter» (Triola)
 1959 – «Hvorfor kom det ingen Higgins inn i mitt liv?»/«Tvil» (Triola)
 1960 – «Tom Pillibi» (Triola)
 1960 – «Jo, jo – bevares vel» (sammen med Leif Juster og Sigurd Jansens orkester) (Triola)
 1960 – «Alle andre får hverandre» (med Egil Monn-Iversens orkester) (Triola)
 1961 – «Norges Grand Prix 1961» (med Nora Brockstedt og Per Asplin) (Triola)
 1962 – «Fattigmannstrøst er å trøste seg sjøl»/«Twist oppi dalom» (Triola)
 1962 – «Fat Mammy Brown» (Triola)
 1966 – «Edelweiss»/«Sånt liker jeg best» (Nor-Disc)
 1967 – «Sussebass»/«Klara og Sara og Trine» (sammen med Kari Diesen og Wenche Myhre under navnet Oslo Harmonikvartett) (Polydor)
 1967 – 12 utvalgte Tom Lehrer-viser om-brutalisert til norsk av August Mauritzen (sammen med Ola B. Johannessen) (Decca)
 1968 – «Fy fy nei nei huff huff så synd»/«Rock Around The Clock» (som en del av Oslo Harmonikvartett) (Polydor)
 1968 – «Darum Bleibt Die Welt Nicht Stehn» (tysk utgivelse) (Decca=
 1967 – «Klovnens sang» (Nor-Disc)
 1972 – Norske toppartister (sammen med Wenche Myhre og Grynet Molvig) (Karussell)
 1979 – «Jeg har mitt hjerte i Oslo» (en av flere artister)
 2012 – «Sølvi Wang» (Normann Musikk)

 The Monn Keys-utgivelser i utvalg 
 1951 – «Solskinn ombord»
 1952 – «Øllebrød»
 1953 – «Dyrene i Afrika»
 1954 – «Hei Hå Nå Er Det Jul Igjen» (Musica)
 1954 – «En liten dame fra Lillesand»
 1954 – «Den lille skomaker»
 1955 – «Tvi-dli-di» / «Oh el baion»
 1956 – «Bella Notte»
 1956 – «Husker du den gang» / «En liten blyg fiol» (Triola)
 1958 – «Tulipaner fra Amsterdam» (Triola)
 1958 – «Buona Sera»
 1959 – «En glad calypso om våren» (Triola)
 1959 – «Apekattene»/«Gløtt av Norge»
 1960 – «Dreamsville» (Omega Records (utgivelse kun i USA))
 1960 – «Milk Shake»/«Swingin' Sheperd Blues»
 1961 – «Sucu Sucu» (Triola) (12 uker på VG-lista)
 1961 – «Åh, Marie jeg vil hjem til deg» (Triola) (14 uker på VG-lista)
 1961 – Here Are The Monn Keys (Warner Bros. (europeisk utgivelse av «Dreamsville»))
 1961 – The Monn Keys synger Prøysen
 1961 – «Springar er tingen»
 1962 – «Stakkars store sterke karer»
 1959 – «Mandalay»/«Å, mama!»
 1963 – The Monn Keys, samleplate (Triola) (9 uker på VG-lista)
 1968 – «Nå er det jul igjen» (sammen med Jens Book Jenssen) (RCA)
 2015 – «The Monn Keys» (Normann Musikk)

 Teater-, radio- og filmmusikk i utvalg 
 1957 – Fifty-fifty – orgininalcast fra Centraltheatret (RCA)
 1963 – «Blåklokkevikua»/«Berre vent» (fra Trost i taklampa på Det norske teatret) (Triola)
 1966 – The King and I – norsk originalcast (Nor-Disc)
 1966 – Klatremus og de andre dyra i Hakkebakkeskogen – studiocast (RCA, originalutgivelse) (Musica, CD-utgivelse 1993)
 1966 – «Edelweiss» / «Sånt Liker Jeg Best» (fra The Sound of Music) (NorDisc)
 1968 – Spelemann på taket – norsk originalcast (Nor-Disc)
 1969 – Doffens meritter – radiocast (NGK)
 1969 – «Song of Norway fra Chat noir» (fra Chat noir-revyen "Den skal tidlig krøkes") (Cat)
 1971 – «Alice i Eventyrland» (med Anne Lise Gjøstøl) (Disneyland)
 1972 – Bør Børson jr. – originalcast (Polydor)
 1973 – Ungen – originalcast (Polydor)
 1973 – Askepott – studiocast (Disneyland)
 1974 – Lyse øyeblikk fra Einar Schankes revyer på Chat Noir (Camp)
 1975 – Jacques Brel er her i kveld og bur bra i Paris – norsk originalcast (Polydor)
 1976 – Jeppe – originalcast (Polydor)
 1979 – Så lenge skuta kan gå – originalcast (Polydor)

 Sceneforestillinger i utvalg 

 År  Tittel  Sjanger  Teater  Rolle  1952  Over alle grenser  Revy  Chat Noir  Diverse roller 1953  Være, eller ikke være  Revy  Chat Noir  Diverse roller 1954  Revy-katta får liv igjen  Revy  Chat Noir  Diverse roller 1955  Kjør Storgata  Revy  Chat Noir  Diverse roller 1957  Fifty-fifty  Musikal  Centralteatret   1959  Det går på by'n  Revy  Chat Noir  Diverse roller  Apekattene  Revy  Chat Noir  Diverse roller 1960  Folk skal trives  Revy  Chat Noir  Diverse roller  Vi gratulerer – Norsk Dusteforbunds jubileumsrevy  Revy  Chat Noir  Diverse roller 1961  Vi jubler – Chat Noir 50-årsjubileum  Revy  Chat Noir  Diverse roller  Vi skal trivas  Revy  Kabarethallen, Liseberg, Göteborg  Diverse roller 1962  Vår i byen  Revy  Chat Noir  Diverse roller  Vi skal trivas  Revy  Chinatheatern, Stockholm  Diverse roller 1963  Trost i taklampa  Musikal  Det Norske Teatret  Gunvor Smikkstugun  Under samme hatt  Revy  Edderkoppen teater  Diverse roller 1964  Ai, ai, for en artig krig  Musikal  Det Norske Teatret   Den svarte katta  Revy  Chat Noir  Diverse roller  Annie Get Your Gun  Musikal  Det Norske Teatret  Annie Oakley  Det er jo så deilig...  Revy  Chat Noir  Diverse roller 1965  West Side Story  Musikal  Det Norske Teatret  Anita  Pygmalion  Teater  Det Norske Teatret  Eliza Doolittle 1966  Lyse øyeblikk  Revy  Chat Noir  Diverse roller  Ja, lystelig det er i nord  Revy  Kabarethallen, Liseberg, Göteborg  Diverse roller  The King and I  Musikal  Det Norske Teatret  Anna 1967  Apropo det, ja (med Leif Juster og Sølvi Wang)   Revy  Norgesturné og Det Norske Teatret  Diverse roller  Sus i sassafrasen  Teater  Det Norske Teatret  Caroline 1968  Spellemann på taket  Musikal  Det Norske Teatret  Golde 1969  Vi to! Vi to!  Musikal  Norgesturné og Det norske teatret   Den skal tidlig krøkes  Revy  Chat Noir  Diverse roller 1970  Operette  Musikal  Det Norske Teatret  Fyrstinnen  Sølvi Solo også kalt Sølvi!  Revy  Det Norske Teatret  Alle roller 1971  Song of Sølvi  Revy  Det Norske Teatret  Alle roller  Flyktning 71  Veldedighetsgalla  Kungliga teatern, Stockholm   1972  Bør Børson jr.  Musikal  Det Norske Teatret  Jomfru Laura, Baronesse von Rosenhal, m.fl.Kjære KollegerRevyRiksteatretDiverse roller, to-personsrevy sammen med Rolv WesenlundTolvskillingsoperaenOperetteNRK RadioteatretPolly Peachum, dottera til Peachum 1973  Ungen  Musikal  Det Norske Teatret  Hønse-Lovisa  Bør Børson jr.  Musikal  Det Norske Teatret  Jomfru Laura, Baronesse von Rosenhal, m.fl. 1974  Kjem du i kveld   Det Norske Teatret  1975  Det gode mennesket i Sezuan  Teater  Det Norske Teatret  Fru Shin  Jacques Brel er her i kveld og bur bra i Paris  Kabaret  Det Norske Teatret  1976  Jeppe på Bjerget  Musikal  Det Norske Teatret  Nille 1978  Så lenge skuta kan gå  Kabaret  Det Norske Teatret   Solstreif  Revy  ABC-teatret  Diverse roller 1979 L/L Wang og Nilsen  Revy  Det Norske Teatret  Diverse roller 1980  Jubileumsfest for Juster – 70 år  Revy  Chat Noir  Diverse roller 1981  L/L Wang og Nilsen  Revy  Riksteatret (Norgesturné)  Diverse roller 1982  Kvitt ekteskap  Komedie  Det Norske Teatret  Tanta  Dampen  Komedie  Oslo Nye Teater    Dyrene i Hakkebakkeskogen  Barneteater  Oslo Nye Teater  Bestemor Skogmus 1983  Syvende himmel  Revy  Chat Noir  Diverse roller 1984  Send inn ein klovn!  Kabaret  Det Norske Teatret   Trost i taklampa  Musikal  Det Norske Teatret  Tonetta 1986  My Fair Lady  Musikal  Chateau Neuf  Mrs. Higgins 1987  Spelemann på taket Musikal  Det Norske Teatret  Golde

 Filmer og tv-produksjoner (utvalg) 
 År  Filmtittel  Rolle 1953  Brudebuketten  Sanger 1954  Portrettet  Sanger  Troll i ord  Sanger1955Klatremus i knipeBestemor Skogmus 1958  Et hundeliv med meg  Ugla og Bella1960Slagerparaden (TV) 1962  Operasjon Løvsprett  Oversøster FlorenceLommeoperetten: Dollarprinsessen (TV)OlgaLommeoperetten: Anything Goes (TV)Reno SweeneReveenkaHaren1963Prospektkortet (TV)Ballader (TV) 1964  Operasjon Sjøsprøyt  Eli Sæter, assistentlege   Pappa tar gull  Pim, Laffens Kone1966That's Entertainment (TV)- Fire - (TV)1967Lørdagsfriing, busserull og blåklokker (TV)Melodier i Norden (TV) 1968  Mannen som ikke kunne le  Musikken var ved Richard Rodgers (TV)1969Housewarming party (TV) 1970  Balladen om mestertyven Ole Høiland  Hilda HaugeBedside Story (TV) 1972  Norske byggeklosser  Fru Valle1973Sølvi : En seriøs vitenskapelig undersøkelse av syngedameyrket i dette århundre. (TV) 1974  Bør Børson Jr.  Laura Isaksen   Ungen  Hønse-LovisaDunderklumpen (norsk dub)Moren 1976  Bør Børson II  Laura IsaksenSi det som det er: Sølvi Wang og Egil Monn-Iversen (TV)Seg selv 1978  Hvem har bestemt..!?  Fru NelsonSå lenge skuta kan gå (TV)1979Musikk for meg - kanskje for deg? (TV)Seg selv/solist1980Musikkspill (TV)Når lysene tennes (TV)1981Gjøgler i studio (TV)Alle roller 1984Med skrivekløe på skråplanet (TV)På trappene i kveld - Runar Borge (TV)1985Fjernsynet jubilerer (TV)2000Hele Norges Sølvi - Wang, selvfølgelig! (TV)Seg selv

 Sølvi Wang som deltaker i Melodi Grand Prix 
ÅrTittelPlassering i den norske finalen1961Far cha-chaNr. 41961Ingen blomster til megNr. 5

 Referanser 

 Eksterne lenker 




Kategori:Norske sangere
Kategori:Norske komikere
Kategori:Norske skuespillere
Kategori:Norske TV-personligheter
Kategori:Deltakere i Melodi Grand Prix
Kategori:Personer fra Bærum kommune